Document ID: 32005D0381

KOMISSION PÄÄTÖS,
tehty 4 päivänä toukokuuta 2005,
kyselylomakkeesta kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta annetun Euroopan parlamentin ja neuvoston direktiivin 2003/87/EY soveltamiseksi
(tiedoksiannettu numerolla K(2005) 1359)
(ETA:n kannalta merkityksellinen teksti)
(2005/381/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 21 artiklan 1 kohdan,
sekä katsoo seuraavaa:
(1)
Kyselylomakkeen, jota jäsenvaltiot käyttävät direktiivin 2003/87/EY soveltamista koskevien vuosittaisten kertomusten laatimiseksi, tarkoituksena on, että jäsenvaltiot antavat yksityiskohtaisen selvityksen mainitussa direktiivissä säädettyjen tärkeimpien toimenpiteiden sekä seuraavissa säädöksissä säädettyjen toimenpiteiden soveltamisesta, siinä määrin kuin ne liittyvät läheisesti direktiivin 2003/87/EY täytäntöönpanoon; toisin sanoen ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annettu neuvoston direktiivi 96/61/EY (2), Euroopan parlamentin ja neuvoston direktiivin 2003/87/EY mukaisten ohjeiden vahvistamisesta kasvihuonekaasupäästöjen tarkkailua ja raportointia varten 29 päivänä tammikuuta 2004 tehty komission päätös N:o 2004/156/EY (3) ja Euroopan parlamentin ja neuvoston direktiivin 2003/87/EY sekä Euroopan parlamentin ja neuvoston päätöksen 280/2004/EY mukaisesta standardoidusta ja suojatusta rekisterijärjestelmästä 21 päivänä joulukuuta 2004 annettu komission asetus (EY) N:o 2216/2004 (4). Kyselylomaketta olisi tarkasteltava uudelleen säännöllisesti.
(2)
Ensimmäinen kertomus on toimitettava viimeistään 30 päivänä kesäkuuta 2005. On kuitenkin suotavaa, että laaditaan vuosikertomus, joka kattaa järjestelmän koko ensimmäisen toimintavuoden. Ensimmäisen kertomuksen olisi sen vuoksi katettava kausi 1 päivästä tammikuuta 200530 päivään huhtikuuta 2005 ja toisen kertomuksen, joka on toimitettava viimeistään 30 päivänä kesäkuuta 2006, olisi katettava kausi 1 päivästä tammikuuta31 päivään joulukuuta 2005. Seuraavat kertomukset olisi toimitettava komissiolle kunkin vuoden kesäkuun 30 päivään mennessä ja niiden olisi katettava edellinen kalenterivuosi 1 päivästä tammikuuta 31 päivään joulukuuta.
(3)
Tässä päätöksessä säädetyt toimenpiteet ovat eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä 23 päivänä joulukuuta 1991 annetun neuvoston direktiivin 91/692/ETY (5) 6 artiklalla perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on käytettävä direktiivin 2003/87/EY 21 artiklan 1 kohdan mukaisesti komissiolle toimitettavien vuosittaisten kertomusten laatimisessa tämän päätöksen liitteen mukaista kyselylomaketta.
2 artikla
Ensimmäisen kertomuksen, joka on toimitettava viimeistään 30 päivänä kesäkuuta 2005, on katettava neljän kuukauden pituinen kausi 1 päivästä tammikuuta 200530 päivään huhtikuuta 2005.
Seuraavat kertomukset on toimitettava komissiolle kunkin vuoden kesäkuun 30 päivään mennessä ja niiden on katettava edellinen kalenterivuosi 1 päivästä tammikuuta 31 päivään joulukuuta alkaen kalenterivuodesta 2005.
3 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä toukokuuta 2005.

Labels: 12
15
20